
2017 жылғы «14» қараша                 № 162                          Мәскеу қаласы


Еуразиялық экономикалық комиссия Кеңесінің  «Еуразиялық үкіметаралық кеңестің «Өнеркәсіп саласындағы мемлекетаралық бағдарламалар мен жобаларды әзірлеу, қаржыландыру және іске асыру туралы ережені бекіту туралы» шешімінің жобасы туралы» шешімінің жобасы туралы

1.Еуразиялық экономикалық комиссия Кеңесінің «Еуразиялық үкіметаралық кеңестің «Өнеркәсіп саласындағы мемлекетаралық бағдарламалар мен жобаларды әзірлеу, қаржыландыру және іске асыру туралы ережені бекіту туралы» шешімінің жобасы туралы» шешімінің жобасы (қоса беріліп отыр) мақұлдансын және  ол Еуразиялық экономикалық комиссия Кеңесінің қарауына ұсынылсын.
2.Осы Өкім Еуразиялық экономикалық одақтың ресми сайтында жарияланған күнінен бастап күшіне енеді. 


Еуразиялық экономикалық комиссия 
Алқасының Төрағасы     						Т. Саркисян
















ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС

Ш Е Ш І М

20   жылғы «  »                                      №                                           қаласы


Еуразиялық үкіметаралық кеңестің «Өнеркәсіп саласындағы мемлекетаралық бағдарламалар мен жобаларды әзірлеу, 
қаржыландыру және іске асыру туралы ережені бекіту туралы» шешімінің жобасы туралы

Еуразиялық экономикалық комиссия Кеңесі шешті:
1.Еуразиялық үкіметаралық кеңестің «Өнеркәсіп саласындағы мемлекетаралық бағдарламалар мен жобаларды әзірлеу, қаржыландыру және іске асыру туралы ережені бекіту туралы» шешімінің жобасы (қоса беріліп отыр) мақұлдансын және ол Еуразиялық үкіметаралық кеңестің қарауына ұсынылсын. 
2.Осы Шешім ресми жарияланған күнінен бастап күнтізбелік 30 күн өткен соң күшіне енеді.


Еуразиялық экономикалық комиссия Кеңесінің мүшелері:

	Армения
Респуликасынан


В. Габриелян
	        Беларусь
Республикасынан

 В. Матюшевский
	      Қазақстан Республикасынан

        А.Мамин
	      Қырғыз Республикасынан

    Т.Абдыгулов
	       Ресей Федерациясынан

    И. Шувалов















ЕУРАЗИЯЛЫҚ ҮКІМЕТАРАЛЫҚ КЕҢЕС

Ш Е Ш І М


20   жылғы «  »                                    №                                           қаласы

Өнеркәсіп саласындағы мемлекетаралық бағдарламалар 
мен жобаларды әзірлеу, қаржыландыру және іске асыру туралы ережені бекіту туралы

2014 жылғы 29 мамырдағы Еуразиялық экономикалық одақ туралы шарттың 92-бабының 9-тармағын және Өнеркәсіптік ынтымақтастық туралы хаттаманың (2014 жылғы 29 мамырдағы Еуразиялық экономикалық одақ туралы шартқа № 27 қосымша) 2-тармағын іске асыру мақсатында Еуразиялық үкіметаралық кеңес шешті:
1.Қоса беріліп отырған Өнеркәсіп саласындағы мемлекетаралық бағдарламалар мен жобаларды әзірлеу, қаржыландыру және іске асыру туралы ереже бекітілсін.
2.Осы Шешім ресми жарияланған күнінен бастап күнтізбелік 30 күн өткен соң күшіне енеді.

Еуразиялық үкіметаралық кеңес мүшелері:

	Армения Республикасынан


	Беларусь Республикасынан


	Қазақстан
Республикасынан


	Қырғыз Республикасынан


	Ресей Федерациясынан

















	
	
Еуразиялық үкіметаралық кеңестің   2017  жылғы                №     шешімімен
БЕКІТІЛГЕН   



Өнеркәсіп саласындағы мемлекетаралық бағдарламалар
мен жобаларды әзірлеу, қаржыландыру және іске асыру туралы 
ЕРЕЖЕ

І. Жалпы ережелер
1. Осы Ереже Еуразиялық үкіметаралық кеңестің 2015 жылғы                 8 қыркүйектегі № 9 шешімімен бекітілген Еуразиялық экономикалық одақ шеңберіндегі өнеркәсіптік ынтымақтастықтың негізгі бағыттарының (бұдан әрі – Негізгі бағыттар) 4.4.3-тармақшасын іске асыру мақсатында әзірленді.
2. Осы Ереже инновациялық және өнеркәсіптік ынтымақтастық шеңберіндегі мемлекетаралық бағдарламалар мен жобаларды (бұдан әрі – тиісінше бағдарламалар, жобалар) әзірлеу, қаржыландыру және іске асыру кезінде Еуразиялық экономикалық одаққа мүше мемлекеттердің (бұдан әрі – мүше мемлекеттер), мүше мемлекеттердің мемлекеттік билік органдарының, ұйымдарының, заңды және жеке тұлғаларының және Еуразиялық экономикалық комиссияның (бұдан әрі – Комиссия) өзара іс-қимылының нысандарын, тәртібін және механизмін айқындайды және мүше мемлекеттердің Еуразиялық экономикалық одақ шеңберінде өнеркәсіптік дамуының мақсаттары мен міндеттеріне қол жеткізуді қамтамасыз етуге бағытталған.
3. Осы Ереженің мақсаттары үшін төмендегілерді білдіретін ұғымдар пайдаланылады:
«бағдарламаны (жобаны) әзірлеуге бастамашы» – еуразиялық технологиялық платформаның қатысушысы болып табылатын және тиісті еуразиялық технологиялық платформамен бағдарламаны (жобаны) әзірлеуге бастамашы болу жөнінде өкілеттіктер берілген заңды тұлға. Мүше мемлекеттің үкіметі немесе ол уәкілеттік берген мемлекеттік билік органы да бастамашы болуы мүмкін;
«орындаушылар» – бағдарламаға (жобаға) қатысушылар, ұлттық тапсырыс беруші-үйлестіруші немесе ұлттық тапсырыс берушілер болып табылатын еуразиялық технологиялық платформаға қатысушылармен жасалған азаматтық-құқықтық шарттарға сәйкес бағдарламаны (жобаны) іске асыруға қатысу үшін тартылатын заңды тұлғалар;
«ұлттық тапсырыс берушілер» – бағдарламаны (жобаны) әзірлеуге, іске асыруға және мүше мемлекеттің аумағында орындалатын бағдарламаның (жобаның) шеңберіндегі іс-шаралардың және (немесе) жұмыстардың барысын бақылауға қатысатын мүше мемлекеттердің мемлекеттік билік органдары;
 «ұлттық тапсырыс беруші-үйлестіруші» – бағдарламаны (жобаны) әзірлеу, іске асыру кезінде мүше мемлекеттің атынан басқа ұлттық тапсырыс берушілердің қызметін үйлестіретін ұлттық тапсырыс берушілердің бірі; 
«жауапты орындаушы» – бағдарламаның (жобаның) қатысушысы немесе ұлттық тапсырыс беруші-үйлестіруші болып табылатын еуразиялық технологиялық платформаға қатысушымен жасалған азаматтық-құқықтық шартқа сәйкес орындаушылардың қызметін үйлестіретін және бағдарламаны (жобаны) іске асыруды қамтамасыз ету үшін тартылатын заңды тұлға;
«бағдарлама (жоба) бойынша жауапты» – Комиссия Кеңесінің шешіміне сәйкес бағдарламаны (жобаны) әзірлеу және іске асыру жөніндегі қызметті үйлестіруді жүзеге асыратын ұлттық тапсырыс беруші-үйлестірушілердің бірі немесе еуразиялық технологиялық платформаға қатысушы;
«бағдарламаға (жобаға) қатысушы» – бағдарламаны (жобаны) әзірлеуді қамтамасыз ететін және оны іске асыруды қаржыландыруға қатысатын еуразиялық технологиялық платформаға қатысушылар және ұлттық тапсырыс берушілер.
4. Бағдарлама мүше мемлекеттерді инновациялық және өнеркәсіптік дамыту саласында алға қойылған міндеттердің тиімді шешілуін қамтамасыз ету мақсатында іске асырылатын, жүзеге асыру ресурстары, орындаушылары және мерзімдері бойынша өзара байланысты кіші бағдарламалардың және (немесе) жобалардың (ұйымдастыру-шаруашылық, ғылыми-зерттеу, тәжірибелік-конструкторлық, өндірістік және т.б.) кешенін қамтиды. Бағдарлама бірнеше кіші бағдарламаларды және (немесе) жобаларды қамтуы мүмкін.
Бағдарлама өнеркәсіптің тиісті салаларында мүше мемлекеттер іске асыратын, оларды әзірлеу, іске асыру, қаржыландыру және орындалуын бақылау тәртібі мүше мемлекеттің заңнамасына сәйкес белгіленетін мемлекеттік бағдарламалар бөліктерінің (сегменттерінің) жиынтығын білдіруі мүмкін.
Кіші бағдарламаны бағдарламаның нақты міндеттерін шешу үшін бағдарламаны (жобаны) әзірлеуге бастамашы әзірлейді және ол белгіленген нысаналы индикаторларға (көрсеткіштерге) қол жеткізуге бағытталған іс-шаралардың және (немесе) жұмыстардың  кешенін білдіреді.
Жобаны біржақты мамандандырылған салалық проблеманы шешу үшін бағдарламаны (жобаны) әзірлеуге бастамашы әзірлейді және ол іс-шаралардың және (немесе) жұмыстардың  кешенін білдіреді. Жоба бағдарламаның (кіші бағдарламаның) шеңберінде де, сондай-ақ бағдарламаның (кіші бағдарламаның) орындалуына байланыссыз да іске асырылуы мүмкін.
ІІ. Бағдарламаға (жобаға) қойылатын талаптар
5. Бағдарламаға (жобаға) қатысушылардың құрамына кемінде 2 мүше мемлекеттен қатысушы кіруге тиіс. Бағдарлама онда қойылған, мақсаттарға қол жеткізу үшін қажетті, бірақ 5 жылдан аспайтын кезеңге, кіші бағдарлама немесе жоба – 3 жылдан аспайтын кезеңге арналып әзірленеді.
6. Кіші бағдарламаның мазмұнына қойылатын талаптар бағдарламаның мазмұнына қойылатын талаптарға ұқсас.
7. Бағдарлама (жоба):
а) мемлекетаралық және (немесе) салааралық байланыстарды үйлестіру және технологиялық жағынан байланысты салалар мен жекелеген кәсіпорындардың өзара іс-қимылын қамтамасыз ету, кооперациялық байланыстарды тереңдету, өнеркәсіптік өндірісті дамыту үшін оңтайлы жағдайлар жасау мақсаттарына;
б) инновацияларды кеңінен қолдану және өнеркәсіптік өнімнің бәсекеге қабілеттілігін арттыру үшін қажетті техникалық, ұйымдастырушылық және өзге де шешімдердің қағидаттық жаңашылдығы мен перспективалылығына сәйкес келуге тиіс.
8. Бағдарламаны (жобаны) іске асыру мынадай кезеңдерге сәйкес жүзеге асырылады:
а) бағдарламаны (жобаны) әзірлеу туралы, оның болжанатын қатысушылары туралы және бағдарлама (жоба) бойынша жауапты туралы ақпаратты қамтитын ұсынысқа бастамашылық жасау, оны қарау және мақұлдау. Бағдарламаға (жобаға) мүше мемлекеттердің үкіметтері және (немесе) олар уәкілеттік берген мемлекеттік билік органдары қатысқан жағдайда, ұсыныс сонымен бірге болжанатын ұлттық тапсырыс берушілер және ұлттық ұлттық тапсырыс беруші-үйлестірушілер туралы ақпаратты да қамтуға тиіс;
б) бағдарламаға (жобаға) қатысушылар және бағдарлама (жоба) бойынша жауапты туралы ақпаратты, ал  мүше мемлекеттердің үкіметтері және (немесе) олар уәкілеттік берген мемлекеттік билік органдары қатысқан жағдайда –  ұлттық тапсырыс берушілер және ұлттық тапсырыс беруші-үйлестірушілер туралы ұсыныстарды қамтитын бағдарламаны (жобаны) әзірлеу;
в) бағдарламаны (жобаны) келісу;
г) бағдарламаны (жобаны) мақұлдау және оны іске асыру туралы шешім қабылдау;
д) бағдарламаны (жобаны) іске асыру және оның орындалуын бақылау.
ІІІ. Бағдарламаны (жобаны) әзірлеуге бастамашылық жасау
9. Бағдарламаны (жобаны) әзірлеуге бастамашы Комиссияға бағдарламаны (жобаны) әзірлеу туралы ұсыныс жолдайды, ол:
а) бағдарламаның (жобаның) болжамды атауын;
б) проблеманы айқындауды, бағдарламаны (жобаны) әзірлеудің орындылығының негіздемесін, қарастырылатын саладағы ахуалдың сипаттамасы мен болжамын;
в) бағдарламаның (жобаның) мақсаттары мен міндеттерін, сондай-ақ оларды іске асыру үшін қажетті ықтимал кіші бағдарламалардың (жобалардың) және іс-шаралардың тізбесін;
г) бағдарламаны (жобаны) іске асырудың, нәтижелер мен инновациялық әзірленімдер енгізу тиімділігінің алдын ала бағасын;
д) қаржыландырудың болжанатын көлемі мен көздерін, бағдарламаны (жобаны) әзірлеу және іске асыру мерзімдерін;
е) бағдарламаны (жобаны) іске асыру үшін қажетті инвестициялардың техникалық-экономикалық негіздемесін;
ж) бағдарламаны (жобаны) әзірлеуге бастамашы, бағдарламаға (жобаға) болжамды қатысушылар және бағдарлама (жоба) бойынша жауапты туралы ақпаратты қамтуға тиіс.
10. Комиссияның өнеркәсіптік ынтымақтастық мәселелері құзыретіне кіретін құрылымдық бөлімшесі бағдарламаны (жобаны) әзірлеу туралы ұсыныстар  келіп түскен күнінен бастап 1 айдың ішінде көрсетілген ұсынысты қарайды және егер ол осы Ереженің 9-тармағында  көрсетілген талаптарға сәйкес келген жағдайда, көрсетілген ұсынысты мүше мемлекеттің үкіметіне қарау үшін жібереді.
Комиссия көрсетілген ұсынысты қарау нәтижелері туралы бағдарламаны (жобаны) әзірлеуге бастамашыны хабардар етеді.
11. Мүше мемлекеттер бағдарламаны (жобаны) әзірлеу туралы ұсынысты қарау нәтижелері бойынша оны Комиссия жіберген күнінен бастап 3 айдан кешіктірмей бағдарламаға (жобаға) қатысу мүмкіндігі және оның болжанатын шарттары туралы (бағдарламаға (жобаға) болжамды қатысушылар және ұлттық тапсырыс берушілер туралы мәліметтерді қоса алғанда) Комиссияны хабардар етеді, оны түзету бойынша ұсыныстар енгізеді немесе бағдарламаны (жобаны) әзірлеуге және іске асыруға өзінің мүдделі еместігі туралы Комиссияға хабарлайды.
12. Комиссияның өнеркәсіптік ынтымақтастық мәселелері құзыретіне кіретін құрылымдық бөлімшесі мүше мемлекеттерден осы Ереженің 11-тармағында көрсетілген ұсыныстардың келіп түсуіне қарай, оларды бағдарламаны (жобаны) әзірлеуге бастамашыға жібереді.
Бағдарламаны (жобаны) әзірлеуге бастамашы мүше мемлекеттерден бағдарламаға (жобаға) қатысу мүмкіндігі және оның болжанатын шарттары туралы (бағдарламаға (жобаға) болжамды қатысушылар және ұлттық тапсырыс берушілер туралы мәліметтерді қоса алғанда) ұсыныстар алғаннан кейін бағдарламаны (жобаны) әзірлеу туралы өз ұсынысын пысықтайды және оны Комиссияға жібереді.
13. Комиссия белгіленген тәртіппен бағдарламаны (жобаны) әзірлеу туралы ұсынысты қарау үшін Комиссия Кеңесіне енгізеді.
14. Комиссия Кеңесі бағдарламаны (жобаны) әзірлеу туралы ұсынысты мақұлдау, қабылдамау немесе оны пысықтау қажеттігі туралы шешім қабылдайды.
IV. Бағдарламаны (жобаны) әзірлеу
15. Бағдарламаны (жобаны) әзірлеуді бағдарлама (жоба) бойынша жауапты ұйымдастырады. Бағдарламаға (жобаға) мүше мемлекеттердің үкіметтері немесе олар уәкілеттік берген мемлекеттік билік органдары қатысқан жағдайда бағдарлама (жоба) бойынша жауапты оны ұлттық тапсырыс беруші-үйлестірушілермен және ұлттық тапсырыс берушілермен келісуді жүзеге асырады.
Бағдарламаны (жобаны) әзірлеуге жұмсалған шығыстарды меншікті және (немесе) тартылған қаражат есебінен бағдарламаны (жобаны) әзірлеуге бастамашы және (немесе) бағдарлама (жоба) бойынша жауапты көтереді. Бағдарламаға (жобаға) басқа қатысушылар оны әзірлеуге жұмсалатын шығыстарды дербес көтереді.
16. Бағдарлама (жоба) мынадай бөлімдерді:
а) проблеманың мазмұнын, белгілі бір проблеманы шешу үшін бағдарламаны (жобаны) әзірлеудің және іске асырудың өзектілігі мен орындылығының негіздемесін;
б) бағдарламаны (жобаны) іске асырудың мақсаттарын, міндеттерін, мерзімдерін және кезеңдерін;
в) бағдарламаның (жобаның) мақсаттарына қол жеткізуді және міндеттерін шешуді бағалаудың нысаналы индикаторларын (көрсеткіштерін);
г) қаржылық қамтамасыз етуді (қаржыландыру тәртібін, сондай-ақ іс-шараларды, бағдарламаны (жобаны) іске асыру жылдары бойынша оларды қаржыландырудың көздері мен көлемін көрсете отырып ресурстық қамтамасыз етуді);
д) бағдарламаның (жобаның) іске асырылуын басқаруды, сондай-ақ оның орындалуын бақылау механизмін;
е) бағдарламаны (жобаны) іске асырудан  күтілетін нәтижелерді;
ж) бағдарламаны (жобаны) іске асырудың тиімділігін бағалау әдістемесін;
з) бағдарламаны (жобаны) іске асырудың әлеуметтік-экономикалық, экологиялық және өзге де салдарын бағалауды;
и) бағдарламаны (жобаны) іске асыру үшін қажетті инвестициялардың техникалық-экономикалық негіздемесін;
к) бағдарламаны (жобаны) іске асырудың нәтижесінде құрылған меншікті, соның ішінде зияткерлік меншікті бөлу қағидаттары мен тәртібін;
л) іске асыру мерзімдері көрсетілген кіші бағдарламалардың, жобалардың және іс-шаралардың, бағдарламаға (жобаға) қатысушылардың тізбесін. Бағдарламаға (жобаға) мүше мемлекеттердің үкіметтері және (немесе) олар уәкілеттік берген мемлекеттік билік органдары қатысқан жағдайда ұлттық тапсырыс берушілер мен тапсырыс беруші-үйлестірушілер көрсетіледі;
м) бағдарламаның паспортын қамтуға тиіс. 
17. Мақсаттарға қол жеткізуді сипаттайтын нысаналы индикаторлар және бағдарламада (жобада) алға қойылған міндеттердің әрқайсысының шешімін сипаттайтын нысаналы көрсеткіштер тұтастай бағдарламаның (жобаның) мақсаттарына қол жеткізуді (міндеттерді шешуді) бағалаудың, сондай-ақ әрбір нақты жағдай үшін талап етілетін сипаттамаларды өлшейтін жекелеген іс-шараларды орындаудың толықтығын бағалаудың сандық критерийлерін көрсетеді. Нысаналы индикаторлар (көрсеткіштер) дәлдік, сенімділік, бір мәнділік талаптарына сәйкес келуге және олардың атаулары олардың мазмұнын толық көрсететіндей түрде тұжырымдалуға тиіс.
18. Бағдарламаның (жобаның) паспорты бағдарламаның (жобаның) атауын, іске асыру мерзімдері, мақсаттары мен міндеттері туралы ақпаратты, кіші бағдарламалардың, жобалардың, іс-шаралардың тізбесін, бағдарламаны (жобаны) іске асырудың негізгі нысаналы индикаторларын (көрсеткіштерін), бағдарлама (жоба) бойынша жауапты, бағдарламаның (жобаның) қатысушылары туралы ақпаратты қамтиды. Бағдарламаның (жобаның) паспорты бағдарламаға (жобаға) қатысушылардың  пікірі бойынша көрсету қажет болатын басқа да ақпаратты қамтуы мүмкін.
19. Бағдарламаға (жобаға) мыналар:
бағдарламаны (жобаны) іске асыру үшін қажетті әлеуметтік-экономикалық негіздемесі және техникалық-экономикалық негіздемесі бар, сондай-ақ бағдарламаның (жобаның) іс-шараларын қаржыландыру көлемінің тиісті есептері мен негіздемесі бар түсіндірме жазба;
бағдарламаны (жобаны) әзірлеу туралы ұсынысты Комиссия Кеңесінің мақұлдағанын растайтын құжаттар;
егер бағдарламаны (жобаны) іске асыру шеңберіндегі іс-шаралар мен жұмыстар аумағында жүзеге асырылатын мүше мемлекеттің заңнамасына сәйкес оларды жүргізу талап етілген жағдайда, мамандандырылған сараптамалардың (техникалық, экологиялық, медициналық және т.б.) оң нәтижелері;
бағдарламаға (жобаға) қатысушылардың арасында жасалған бағдарламаны (жобаны) әзірлеуді және іске асыруды қаржыландыру туралы азаматтық-құқықтық шарттардың көшірмелері;
бағдарламаның (жобаның) бюджеттен тыс көздерден қаржыландырылғанын растайтын ниет туралы хаттар (қажет болған кезде);
бейіндік еуразиялық технологиялық платформаның сараптамалық қорытындысы (бар болған жағдайда);
бағдарламаға қосылған инновациялық және өндірістік сипаттағы жобалардың бизнес-жоспарлары қоса беріледі.
Бағдарламаның (жобаның) іс-шаралары және оларды өткізу кезектілігі қаржыландырудың болжанатын көлемдерімен байланыстырылуға тиіс (бағдарламаны (жобаны)  іске асырудың бүкіл кезеңіне).
20. Бағдарлама (жоба) бойынша жауапты ұлттық тапсырыс беруші-үйлестірушілермен және ұлттық тапсырыс берушілермен келісілген бағдарламаның (жобаның) жобасын Комиссияға жібереді.
IV. Бағдарламаны (жобаны) келісу

21. Комиссия бағдарламаның (жобаның) жобасын мүдделі мемлекеттік билік органдарының қарауы үшін мүше мемлекеттердің үкіметтеріне жібереді.
22. Бағдарлама (жоба) бойынша жауапты мүше мемлекеттерден келіп түскен ескертпелер мен ұсыныстарды ескере отырып, бағдарламаны (жобаны) пысықтауды және егер мүше мемлекеттердің заңнамасында оларды өткізу көзделсе, мамандандырылған қосымша сараптамалар жүргізуді ұйымдастырады. 
Комиссия бағдарламаның (жобаның) пысықталған жобасын мүше мемлекеттердің үкіметтеріне келісуге жібереді.
VI. Бағдарламаны (жобаны) мақұлдау
23. Комиссия белгіленген тәртіппен мүше мемлекеттермен келісілген бағдарламаның (жобаның) пысықталған жобасын Еуразиялық үкіметаралық кеңестің қарауына жібереді.
24. Еуразиялық үкіметаралық кеңес бағдарламаны (жобаны) мақұлдау туралы шешім қабылдайды.
VIІ. Бағдарламаны (жобаны) іске асыру және оның 
орындалуын бақылау
25. Бағдарлама (жоба) бойынша жауапты және ұлттық тапсырыс беруші-үйлестірушілер мүше мемлекеттердің заңнамасына сәйкес орындаушылардың тізбесін қалыптастырады.
Бағдарламаны (жобаны) іске асыру мүше мемлекеттердің заңнамасында белгіленген тәртіппен бағдарлама (жоба) бойынша жауапты, бағдарламаға (жобаға) қатысушылар, ұлттық тапсырыс берушілер және (немесе) ұлттық тапсырыс беруші-үйлестірушілер жасасатын азаматтық-құқықтық шарттардың негізінде жүзеге асырылады. Көрсетілген шарттар тараптардың құқықтары мен міндеттерін айқындайды және олардың қатынастарын реттейді.
26. Бағдарламаны (жобаны) іске асыру шеңберінде бағдарлама (жоба) бойынша жауапты жыл сайын 1 сәуірге дейін Комиссияға бағдарламаны (жобаны) іске асырудың өткен жыл ішіндегі нәтижелері туралы есеп жібереді. Көрсетілген есеп:
а) бағдарламаны (жобаны) іске асырудың есепті жыл ішіндегі нәтижелері туралы мәліметтерді;
б) бағдарламаны (жобаны) есепті кезеңде қаржыландыру көздері және көлемі туралы кіші бағдарламалар мен іс-шаралар  бойынша бөлінген мәліметтерді, сондай-ақ бағдарламаны (жобаны) қаржыландыруға бөлінген қаражаттың нысаналы пайдаланылуы, қаржы қаражатының есепті жылда толық игерілмеу себептері туралы деректерді, есепті жылы жинақталған қаржы қаражатының қалдықтарын келесі жылы пайдаланудың бағыттары туралы қорытындылар мен ұсыныстарды;
в) нысаналы индикаторлардың (көрсеткіштердің) мәндеріне қол жеткізу дәрежесі, іс жүзіндегі шығыстардың бекітілген шығыстарға сәйкестігі, аяқталмаған жұмыстардың болуы, олардың көлемі мен жай-күйі туралы мәліметтерді;
г) ғылыми-зерттеу және тәжірибелік-конструкторлық жұмыстардың нәтижелері туралы және әзірленімдердің енгізілуі туралы мәліметтерді;
д) инновациялық әзірленімдердің енгізілуі және тиімділігі туралы мәліметтерді;
е) есептерді қоса алғанда, бағдарламада (жобада) анықталған әдістемеге сәйкес бағдарламаны (жобаны) іске асырудың тиімділігін бағалауды;
ж) бағдарламаны (жобаны) іске асырудың әлеуметтік-экономикалық, экологиялық және өзге де салдарын бағалауды;
з) бағдарламаға (жобаға) өзгерістер енгізу жөніндегі ұсыныстарды (қажет болған кезде) қамтуға тиіс.
27. Бағдарламаның (жобаның) орындалуын бақылау бағдарламада (жобада) белгіленген тәртіппен мынадай кезеңдерге сәйкес жүзеге асырылады:
а) орындаушылар бағдарламаның (жобаның) іс-шараларының орындалғаны, толық көлемде орындалмағаны немесе орындалмағаны туралы (себептерін көрсете отырып) жылдық есепті және бағдарламының (жобаның) нысаналы индикаторларына (көрсеткіштеріне) қол жеткізілгені немесе қол жеткізілмегені туралы мәліметтерді жауапты орындаушыға ұсынады; 
б) жауапты орындаушылар бағдарламаның (жобаның) іс-шараларының орындалғаны, толық көлемде орындалмағаны немесе орындалмағаны туралы (себептерін көрсете отырып) жылдық есепті және бағдарламының (жобаның) нысаналы индикаторларына (көрсеткіштеріне) қол жеткізілгені немесе қол жеткізілмегені туралы мәліметтерді жасайды және тиісті ұлттық тапсырыс берушіге жібереді;
в) ұлттық тапсырыс берушілер бағдарламаның (жобаның) іс-шараларының орындалғаны, толық көлемде орындалмағаны немесе орындалмағаны туралы (себептерін көрсете отырып) жылдық есепті және бағдарламының (жобаның) нысаналы индикаторларына (көрсеткіштеріне) қол жеткізілгені немесе қол жеткізілмегені туралы мәліметтерді жасайды және бағдарлама (жоба) бойынша жауаптыға жібереді.
28. Егер бағдарламаның (жобаның) бір немесе бірнеше қатысушысы өздерінің бағдарламаның (жобаның) іске асырылуын қаржылық қамтамасыз ету жөніндегі міндеттемелерін орындамауына байланысты бағдарлама (жоба) белгіленген мерзімде іске асырылмаған жағдайда, Комиссия тиісті ұсыныстар әзірлеу мақсатында мүше мемлекеттердің мүдделі мемлекеттік билік органдарының өкілдерінен, Комиссияның лауазымды тұлғалары мен қызметкерлерінен және бағдарламаға (жобаға) қатысушылардан жұмыс тобын құрады. 
Жұмыс тобы бағдарламаға (жобаға) қатысушының өз міндеттемелерін орындамауының себептері мен мән-жайлары туралы ақпараттың негізінде бағдарламаны (жобаны) түзету туралы ұсыныстарын Комиссияға жолдайды. Комиссия белгіленген тәртіппен көрсетілген ұсыныстарды Еуразиялық үкіметаралық кеңестің қарауына енгізеді.
29. Қажет болған жағдайда бағдарлама (жоба) бойынша жауапты  ағымдағы жылдың ІІІ тоқсанынан кешіктірмей бағдарламаға (жобаға) өзгерістер енгізу туралы немесе оны іске асыру мерзімін ұзарту туралы Комиссияға ұсыныс енгізеді.
Бағдарламаны (жобаны) іске асыру мерзімін ұзартудың негіздемесі есепті кезең ішінде оны іске асырудың  нәтижелері туралы мәліметтерді, бағдарламаның (жобаның), жеке кіші бағдарламаның және (немесе) іс-шараның белгіленген мерзімде іске асырылмауы себептерін талдауды, сондай-ақ шешілмеген проблемалардың өзектілігін растауды және бағдарламаның (жобаның) іске асырылуын қаржыландыру көздері және көлемі туралы ақпаратты қамтуға тиіс. Ұзарту туралы шешімді Еуразиялық үкіметаралық кеңес қабылдайды.
30. Комиссия мүше мемлекеттермен келісім бойынша іске асыру мерзімін ұзартудың орындылығы туралы немесе бағдарламаға (жобаға)  өзгерістер енгізу туралы ұсыныстарды қарайды және белгіленген тәртіппен оларды Еуразиялық үкіметаралық кеңестің қарауына енгізеді.
Бағдарламаны іске асыру мерзімі 3 жылдан аспайтын, кіші бағдарлама немесе жоба – 1 жылдан аспайтын мерзімге ұзартылуы мүмкін.
31. Бағдарламаның барлық іс-шараларын орындау нәтижелері бойынша бағдарлама (жоба) бойынша жауапты оның іске асырылуы туралы есеп дайындайды, оны мүше мемлекеттердің үкіметтерімен келіседі және Комиссияға жібереді. Комиссия көрсетілген есепті белгіленген тәртіппен Еуразиялық үкіметаралық кеңестің қарауына енгізеді.
VIII. Бағдарламаны (жобаны) іске асыруды қаржыландыру
32. Бағдарламаны (жобаны) іске асыру қаржылық ресурстармен қамтамасыз етіледі.
33. Бағдарламаларды (жобаларды) іске асыруды қаржыландыруды мүше мемлекеттердің бюджет қаражаты және (немесе) бюджеттен тыс қаражат есебінен бағдарламаға (жобаға) қатысушылар жүзеге асыруы мүмкін. Бағдарламаның (жобаның) іске асырылуын қаржыландыру тәртібі бағдарламада (жобада) айқындалады.
Бағдарламаны (жобаны) іске асыруды мүше мемлекеттердің бюджет қаражаты есебінен қаржыландыру кезінде әрбір мүше мемлекет өзінің заңнамасына сәйкес мемлекеттік бағдарламаларды іске асыру шеңберінде бағдарламаның (жобаның) бір бөлігін қаржыландыруды қамтамасыз етеді.
34. Егер бағдарламаға (жобаға) қатысушылар еуразиялық технологиялық платформалардың қатысушылары болып табылған жағдайда, бағдарламаны (жобаны) іске асыруды қаржыландыру көздері бюджеттен тыс қаражат (экономиканың мемлекеттік және мемлекеттік емес секторларының жарналарын қоса алғанда) болуы мүмкін. Мемлекеттік-жеке меншік әріптестік жобаларын іске асыру үшін жеке әріптес көздеген қаражат, ұйымдардың меншікті қаражаты, банктердің кредиттері, бағдарламаның (жобаның) іске асырылуына мүдделі инвесторлардың немесе бағдарламаның (жобаның) жекелеген іс-шараларының қаражаты және т.б. бюджеттен тыс қаражат болуы мүмкін. 
35. Бағдарламаға (жобаға) мүше мемлекеттердің үкіметтері және (немесе) олар уәкілеттік берген мемлекеттік билік органдары қатысқан жағдайда, бағдарламаны (жобаны) іске асыруды қаржыландыру көздері осы Ереженің 34-тармағында көрсетілген  көздермен қатар, мүше мемлекеттердің бірлескен ғылыми-зерттеу және тәжірибелік-конструкторлық жұмыстардың ұлттық бөліктерін, мемлекеттік бағдарламалар шеңберіндегі іс-шараларды толық немесе ішінара қаржыландыруға көзделген бюджеттерінің қаражаты, мүше мемлекеттердің заңнамасына сәйкес мемлекеттік қолдау құралдары болуы мүмкін.
36. Бағдарламаның (жобаның) іс-шараларын қаржыландыру жүзеге асырылатын валюта бағдарламада (жобада) анықталады.
37. Мемлекеттік бағдарламалардың шеңберінде қаржыландырылатын бағдарламалар (жобалар) мүше мемлекеттердің осы бағдарламалар қаржыландырылатын жылға арналған бюджеттері қаралғанға дейін бекітілуге тиіс.
ІХ. Меншік құқықтарын бөлу
38. Бағдарламаны (жобаны), өнертабысқа, әзірленімдердің нәтижелеріне авторлық құқықтарды іске асыру нәтижесінде жасалған меншікті бөлу мәселелері және оларды енгізу мәселелері бағдарламаның (жобаның) тиісті бөлімімен және бағдарламаға (жобаға) қатысушылардың арасындағы жеке азаматтық-құқықтық шартпен реттеледі.

____________________



